Պետական մարմինների եւ երիտասարդական հասարակական կազմակերպությունների ակտիվ ներկայացուցիչների համար դասընթացի շրջանակում հանդիպում էր նախատեսված ՀՀ սպորտի եւ երիտասարդության հարցերի նախարարի տեղակալ Քրիստինե Ասատրյանի հետ։ Դասընթացի առաջին աշխատանքային օրը փոխնախարարը մասնակիցներին հակիրճ ներկայացրեց երիտասարդական պետական քաղաքականության կարեւորությունը, ինչպես նաեւ այն աջակցությունը, որը նախարարությունը տրամադրում է երիտասարդական ՀԿ-ներին՝ խթանելով առավել ակտիվ գործունեության ծավալումը։